DB LIVE | 14 JAN 2017 | After tricolor doormats, Gandhi printed flip-flops being sold at Amazon
Channel: DB Live
Date: 14/01/2017

- ई-कॉमर्स वेबसाइट एमेजॉन है जो अपनी हरकतों से बाज़ नहीं आ रहा है। तिरंगे वाले डोरमैट को वेबसाइट से हटाने के बाद अब एमेजॉन की साइट पर बापू महात्मा गांधी की तस्वीर वाली चप्पले बेंची जा रही है।तिरंगे के अपमान पर विदेश मंत्री सुषमा स्वराज की चेतावनी से भी एमेजॉन ने सबक नहीं सीखा है। दरअसल ई-कॉमर्स साइट अमेजॉन पर बापू की तस्वीर वाली चप्पलें बिक रही हैं। अमेजॉन की इस हरतक पर एक यूजर ने ट्विटर पर प्रधानमंत्री नरेंद्र मोदी और विदेश मंत्री सुषमा स्वराज से शिकायत की है। पहले तिरंगे वाला डोरमैट और अब बापू की तस्वीर वाली चप्पलों को लेकर सोशल मीडिया में अमेजन के खिलाफ लोगों का खासा गुस्सा देखा जा रहा है। आपको बता दें कि कनाडा में अमेज़ॉन पर बेचे जा रहे भारतीय राष्ट्रीय ध्वज वाले डोरमैट पर सुषमा स्वराज ने सख्त आपत्ति जताई थी। उन्होंने ट्वीट कर कहा था कि अमेजन इस मामले में बिना शर्त माफी मांगे और राष्ट्रीय ध्वज का अपमान करने वाले सारे प्रोडक्ट को तत्काल वापस ले। इसके साथ ही विदेश मंत्री स्वराज ने एक अन्य ट्वीट में चेतावनी भी दी थी कि, 'अगर ऐसा नहीं किया गया, तो आगे हम अमेज़ॉन के किसी अधिकारी को भारतीय वीजा जारी नहीं करेंगे. हम पहले जारी किए वीजा भी रद्द कर देंगे।' जिसके बाद अमेजॉन ने वेबसाइट से तुरंत प्रोडक्ट हटाया और बाद में मांफी भी मांगी थी।